เมื่อประมาณสิงหาปีที่แล้ว มีอาการคันและตกขาวเยอะกว่าปกติ มีกลิ่นคาวด้วย เป็นประมาณ 2 อาทิตย์ ทนไม่ไหวจึงไปพบแพทย์ ได้ยามาสอดและยากิน แต่จำชื่อตัวยาไม่ได้ รักษาไปประมาณ1อาทิตย์ มีอาการดีขึ้น ตกขาวน้อยลง ไม่คัน แต่ก็ยังไม่หายปกติ กินยาคลูก็ไม่ดีขึ้น เวลาผ่านไปประมาณ 2 เดือน ไปพบแพทย์อีกครั้ง จึงขอแพทย์ตรวจภายใน และได้ยามาสอดอีกครั้ง ยากินตัวใหม่ จำชื่อนาไม่ได้ ผลตรวจออกมาไม่พบมะเร็ง แต่มีแบคทีเรียในช่องคลอด แต่พยาบาลบอกว่ามันจะหายเอง(เราโทรไปถามผลทางโทรศัพท์ เนื่องจากรอผล2เดือนแล้วยังไม่มีส่งมาให้ พยาบาลก็พูดไม่ค่อยดี ไม่แนะนำอะไรเลย) และเมื่อประมาณ 1 เดือนที่ผ่านมาเวลาเข้าห้องน้ำแล้วมีการเบ่งจะมีเลือดไหลออกมาด้วย อาการตกขาวก็ยังผิดปกติอยู่ แบบนี้จะต้องรักษายังไงต่อดีค่ะ แล้วจะหายเป็นปกติไหม๊ค่ะ อันตรายมากแค่ไหนค่ะ ช่วยแนะนำหน่อยค่ะ เป็นแบบนี้หลัวจะเครียดฟนักค่ะ
สวัสดีค่ะ หากได้ตรวจภายในและมีการป้ายเซลล์จากปากมดลูกไปตรวจแล้ว ไม่พบว่ามีการติดเชื้อรา ไม่พบเซลล์มะเร็ง มีแค่แบคทีเรีย อาการตกขาวที่มีปริมาณมากและมีกลิ่นเหม็นคาวดังกล่าวน่าจะเกิดจากการมีช่องคลอดอักเสบจากเชื้อแบคทีเรีย(bacterial vaginosis) ซึ่งจะทำให้มีตกขาวปริมาณมากขึ้น อาจเป็นสีเทาขุ่น หรือขาวขุ่น มีกลิ่นเหม็นเหมือนคาวปลา และอาจทำให้รู้สึกแสบหรือระคายเคืองในช่องคลอดได้สาเหตุที่ทำให้เกิด เช่นการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์กับคู่นอนมากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยการรักษาคือการทานยาปฏิชีวนะฆ่าเชื้อ เช่นเมโทรนิดาโซล(metronidazole)คลินดามัยซิน(clindamycin)เป็นต้น อย่างไรก็ตามอาการจะเป็น ๆ หาย ๆ ได้ตามปัจจัยดังกล่าวค่ะส่วนการมีเลือดออกเวลานั่งและเบ่งถ่าย แนะนำให้สังเกตว่าเลือดที่ไหลออกจากทวารหนักหรือช่องคลอดค่ะ หากออกจากทวารหนัก มักเกิดจากโรคริดสีดวงทวาร แต่หากออกจากช่องคลอด อาจเกิดจากสาเหตุต่างๆ เช่น มีติ่งเนื้อใที่ปากมดลูก มีมดลูกอักเสบ มะเร็งปากมดลูก เป็นต้น ซึ่งในการตรวจภายในก็จะต้องพบสาเหตุเหล่านี้ค่ะ ดังนั้นหากตรวจไม่พบ เลือดที่ออกน่าจะกเิดจากโรคริดสีดวงทวารค่ะ ซึ่งสาเหตุมักเกิดจากการมีท้องผูกเป็นประจำ ชอบเบ่งถ่าย การนั่งอุจจาระนาน หรือมีท้องเสียบ่อย ท้องเสียเรื้อรัง ใช้ยาสวนบ่อย น้ำหนักตัวมาก กำลังตั้งครรภ์ อายุที่มากขึ้น เป็นต้น